**De første kunder i Danmark er nu startet prøvekørsel af Polestar 2**

Polestar 2 – ny svensk elektrisk performance fastback – har allerede mange rosende ord i bagagen fra pressens første prøvekørsler. Prøvekørsel for kunderne er nu startet i København.

Allerede nu har kunderne vist stor interesse for at prøvekøre Polestar 2. Siden starten af april 2021, hvor det blev muligt at skrive sig op til en prøvekørsel har der været over 1000 kunder, som allerede har bestilt en prøvetur.

Henrik Bang, Direktør for Polestar Danmark udtaler: ”Vi har glædet os til at byde alle vores kunder velkommen til de første offentlige prøvekørsler af Polestar 2 i Danmark. Vi er glade for og stolte over den store interesse kunderne har vist for Polestar 2 og ser frem til at høre hvordan deres oplevelse med bilen har været”

Polestar 2 prøvekørslerne vil til at starte med finde sted fra København Centrum nærmere bestemt Gammel Mønt 5. Her vil kunderne møde Polestar-specialister, der vil hjælpe dem med at få en grundig præsentation samt introduktion til bilen.

Prøvekørsler vil i den kommende tid åbne op flere steder rundt om i Danmark. Kunderne kan på Polestar.com registrere deres interesse, og vil derefter blive informeret om, hvornår de kommende prøvekørselssteder vil åbne.

Senere på året åbner Danmarks første Polestar Space i København. Polestar Spaces er skræddersyet detailmiljøer, hvor man som forbruger har mulighed for at interagere fysisk med brandet og mødes med Polestar-specialister for at udforske bilen mere detaljeret. Derudover bliver det også muligt at prøvekøre bilen.

Det er nu ligeledes muligt at reservere Polestar 2.

Bilen ankommer til Danmark i 2021. Den kommer med en høj standard introduktionsspecifikation, to elektriske motorer med 300 kW og 660 Nm i alt og med verdens første infotainment-system drevet af Android Automotive OS. Prisen ved lanceringen er DKK 449.000 uden ekstraudstyr. Flere oplysninger kan findes på [Polestar.com](https://polestar.com/).

Slut.

For billeder og andre medieoplysninger, besøg polestar.com/press

**Kontaktoplysninger**

Marlene Hyre-Dybbro, PR & Communications

[marlene.hyredybbro@polestar.com](mailto:marlene.hyredybbro@polestar.com)

***Om Polestar***

*Polestar er det selvstændige svenske premium-brand for højtydende elbiler, grundlagt af Volvo Cars og Geely Holding. Polestar blev etableret i 2017 og nyder godt af specifikke teknologiske og tekniske synergier med Volvo Cars, hvilket medfører en række betydelige stordriftsfordele. Virksomheden har hovedkontor i Göteborg, Sverige, og sælger sine biler på ti globale markeder i Europa, Nordamerika og Kina. I 2021 udvider Polestar salget til otte nye markeder i Europa og Stillehavsområdet.*

*Polestar producerer to højtydende elektrificerede biler. Polestar 1 er en lavvolumen, hybrid GT med et kulfiberkarosseri, 609 hk, 1.000 Nm og en rækkevidde på ren eldrift på 124 km (WLTP) - den længste af en hvilken som helst anden plug-in hybridbil i verden. Polestar 2 er en sedan, og virksomhedens første højtydende rene elbil. Polestar 2 blev lanceret i 2020 med firehjulstræk og ren elekrisk drivline, der leverer 300 kW og 660 Nm og en maksimal rækkevidde på 470 km (WLTP).*

*I fremtiden vil den højtydende elektriske SUV, Polestar 3, slutte sig til porteføljen på samme måde som Precept - en elbil-prototype, der blev præsenteret i 2020 og er planlagt til fremtidig produktion. Precept viser brandets vision med hensyn til bæredygtighed, digital teknologi og fremtidigt design.*